
122 DR.31.5.2004 

 

Melaka, Pahang, Perak, Selangor dan Terengganu.  Jabatan Pertanian Negeri Sabah 
sedang menyediakan pelan pembangunan bagi mewujudkan satu Taman Kekal 
Pengeluaran Makanan di Batu 15, Jalan Apas, Tawau, lebih kurang 96 hektar. 

Jabatan Pertanian baru sahaja menjalankan audit dalaman mengenai 
perlaksanaan semua TKPM di Semenanjung Malaysia.  Selaras dengan penemuan 
pengauditan tersebut, Jabatan Pertanian akan mengambil tindakan serta-merta untuk 
melaksanakan perakuan-perakuan untuk menambahbaikkan perlaksanaan TKPM 
tersebut. 

Mengenai kekurangan kakitangan di peringkat daerah, kementerian sedang 
membuat kajian mengenai keperluan sumber tenaga yang mahir di peringkat daerah 
bagi jabatan-jabatan dan agensi di bawahnya, supaya dapat memantapkan lagi kapasiti 
bagi menyediakan perkhidmatan pengembangan dan bimbingan teknikal.  Ini adalah 
amat penting bagi menjayakan usaha jitu kita untuk menghasilkan pemindahan 
teknologi yang terkini dan cara amalan pertanian yang mematuhi kehendak piawaian 
keselamatan dan kualiti makanan antarabangsa. 

Tuan Yang di-Pertua, Kementerian Pertanian dan Industri Asas Tani 
mengambil kira pandangan dari Yang Berhormat bagi Kepong berhubung masalah 
yang dihadapi oleh kaum nelayan.   

Bagi membantu meringankan beban nelayan kerajaan telah menyediakan 
kemudahan subsidi diesel kepada nelayan tempatan.  Di samping itu kerajaan juga 
menyediakan kemudahan latihan kepada nelayan tempatan melalui Jabatan  Perikanan 
di Institut  Perikanan  Malaysia  di Chendering,  Terengganu.   Selain itu  kerajaan juga 
melalui agensi  penguatkuasaan Maritim Kebangsaan  seperti Jabatan  Perikanan, 
Tentera Laut Diraja Malaysia dan Polis Marin akan meningkatkan rondaan  
penguatkuasaan di kawasan perairan  Selat Melaka  bagi  melindungi kepentingan 
nelayan tempatan khususnya  dari ancaman lanun.  

Tuan Yang di-Pertua, FAMA sedang mengambil beberapa langkah  dan 
strategi untuk membolehkan  FAMA memainkan peranan yang lebih efektif  mengikut 
keperluan dan kehendak  sektor pertanian semasa.  Pihak kerajaan telah melantik 
sebuah firma perunding dan sedang  menjalankan  dan  membuat  kajian 
pembangunan untuk  satu model operasi baru bagi sektor pemasaran  pertanian untuk 
FAMA.   Kementerian Pertanian  dan  Industri Asas Tani berharap kajian ini akan  
memberi  perakuan yang sesuai  dengan pertumbuhan ekonomi dan perdagangan 
dunia.   

Pertanian negara ini mengamalkan  konsep ekonomi pengeluaran di mana 
produk dikeluarkan dahulu  dan  baru  mencari  pasaran.  Keadaan ini  telah  
menyebabkan masalah  pemasaran.  Konsep ini  perlu  bertukar  kepada knowledge 
economy  di  mana  hasil pertanian  dikeluarkan setelah  produk  ditentukan  mengikut 
kehendak pasaran. FAMA menyediakan maklumat potensi  pasaran  untuk  
memaklumkan  kumpulan sasaran, mengenai hasil pasaran, kedudukan, permintaan 
bekalan  dan ruang  pasaran di dalam dan luar negara.    

Pihak FAMA  sedang  memantapkan perisian  pasaran dan  perkhidmatan  
sokongan terutama berhubung dengan Pengurusan Rangkaian Bekalan  (Supply  
Chain Management).   Bagi tujuan tersebut, FAMA bercadang  mewartakan peraturan 
untuk pemasar dan pemproses  produk  pertanian  berdaftar  dengan FAMA. Melalui 
skim ini  FAMA akan dapat menentukan jenis produk  yang ada pasaran dengan lebih 
authority  lagi.  

Tuan Yang di-Pertua, kerajaan sedang berusaha untuk  mengoptimumkan  
penggunaan tanah terutama sekali kawasan perladangan kelapa sawit dengan 
menggunakan  kaedah pertanian campuran (mix farming).  Pihak perladangan  swasta 
juga digalakkan menceburi  sendiri perusahaan menternak  lembu pedaging dalam 
kelapa sawit atau mengadakan perkongsian  dengan  pengusaha ternakan di dalam  
ladang  milik mereka .  Pinjaman  3F atau Fund For Food  merupakan  kemudahan….. 

Timbalan Yang di-Pertua [Datuk Lim Si Cheng]:  Yang Berhormat, kita ada 
lagi  19 kementerian. 

Datuk Hajah Rohani binti Haji Abdul Karim:  Sebenarnya dekat hendak 
habis.  Saya akan  sampai kepada penghujung.  Ini  adalah bahan ternakan, bermakna  



Melaka, Pahang, Perak, Selangor dan Terengganu. Jabatan Pertanian Negeri Sabah sedang menyediakan pelan pembangunan bagi mewujudkan satu Taman Kekal Pengeluaran Makanan di Batu 15, Jalan Apas, Tawau, lebih kurang 96 hektar. Jabatan Pertanian baru sahaja menjalankan audit dalaman mengenai perlaksanaan semua TKPM di Semenanjung Malaysia. Selaras dengan penemuan pengauditan tersebut, Jabatan Pertanian akan mengambil tindakan serta-merta untuk melaksanakan perakuan-perakuan untuk menambahbaikkan perlaksanaan TKPM tersebut. Mengenai kekurangan kakitangan di peringkat daerah, kementerian sedang membuat kajian mengenai keperluan sumber tenaga yang mahir di peringkat daerah bagi jabatan-jabatan dan agensi di bawahnya, supaya dapat memantapkan lagi kapasiti bagi menyediakan perkhidmatan pengembangan dan bimbingan teknikal. Ini adalah amat penting bagi menjayakan usaha jitu kita untuk menghasilkan pemindahan teknologi yang terkini dan cara amalan pertanian yang mematuhi kehendak piawaian keselamatan dan kualiti makanan antarabangsa. Tuan Yang di-Pertua, Kementerian Pertanian dan Industri Asas Tani mengambil kira pandangan dari Yang Berhormat bagi Kepong berhubung masalah yang dihadapi oleh kaum nelayan. Bagi membantu meringankan beban nelayan kerajaan telah menyediakan kemudahan subsidi diesel kepada nelayan tempatan. Di samping itu kerajaan juga menyediakan kemudahan latihan kepada nelayan tempatan melalui Jabatan Perikanan di Institut Perikanan Malaysia di Chendering, Terengganu. Selain itu kerajaan juga melalui agensi penguatkuasaan Maritim Kebangsaan seperti Jabatan Perikanan, Tentera Laut Diraja Malaysia dan Polis Marin akan meningkatkan rondaan penguatkuasaan di kawasan perairan Selat Melaka bagi melindungi kepentingan nelayan tempatan khususnya dari ancaman lanun. Tuan Yang di-Pertua, FAMA sedang mengambil beberapa langkah dan strategi untuk membolehkan FAMA memainkan peranan yang lebih efektif mengikut keperluan dan kehendak sektor pertanian semasa. Pihak kerajaan telah melantik sebuah firma perunding dan sedang menjalankan dan membuat kajian pembangunan untuk satu model operasi baru bagi sektor pemasaran pertanian untuk FAMA. Kementerian Pertanian dan Industri Asas Tani berharap kajian ini akan memberi perakuan yang sesuai dengan pertumbuhan ekonomi dan perdagangan dunia. Pertanian negara ini mengamalkan konsep ekonomi pengeluaran di mana produk dikeluarkan dahulu dan baru mencari pasaran. Keadaan ini telah menyebabkan masalah pemasaran. Konsep ini perlu bertukar kepada knowledge economy di mana hasil pertanian dikeluarkan setelah produk ditentukan mengikut kehendak pasaran. FAMA menyediakan maklumat potensi pasaran untuk memaklumkan kumpulan sasaran, mengenai hasil pasaran, kedudukan, permintaan bekalan dan ruang pasaran di dalam dan luar negara. Pihak FAMA sedang memantapkan perisian pasaran dan perkhidmatan sokongan terutama berhubung dengan Pengurusan Rangkaian Bekalan (Supply Chain Management). Bagi tujuan tersebut, FAMA bercadang mewartakan peraturan untuk pemasar dan pemproses produk pertanian berdaftar dengan FAMA. Melalui skim ini FAMA akan dapat menentukan jenis produk yang ada pasaran dengan lebih authority lagi. Tuan Yang di-Pertua, kerajaan sedang berusaha untuk mengoptimumkan penggunaan tanah terutama sekali kawasan perladangan kelapa sawit dengan menggunakan kaedah pertanian campuran (mix farming). Pihak perladangan swasta juga digalakkan menceburi sendiri perusahaan menternak lembu pedaging dalam kelapa sawit atau mengadakan perkongsian dengan pengusaha ternakan di dalam ladang milik mereka . Pinjaman 3F atau Fund For Food merupakan kemudahan..... Timbalan Yang di-Pertua [Datuk Lim Si Cheng]: Yang Berhormat, kita ada lagi 19 kementerian. Datuk Hajah Rohani binti Haji Abdul Karim: Sebenarnya dekat hendak habis. Saya akan sampai kepada penghujung. Ini adalah bahan ternakan, bermakna.